NaiveNeuron/SloPal huggingface dataset:
Kaščáková, Renáta, poslankyňa NR SR (2018-06-21):
Ďakujem za všetky faktické. Pán Maďarič, moje osobné, osobné útoky neboli mojím cieľom. Ja som sa iba pýtala, prečo s tým prichádzate až dnes. Dali ste mi odpoveď vo vašej faktickej. Áno, je to odpoveď. Povedali ste, že na všetko treba dať čas. Pre mňa je desať rokov, ktoré ste na to mali, teda dosť dlhý čas. A, pán Poliačik, teda Martin, hovoríš o likvidácii filmovej tvorby, že niekto sa ráno zobudí a chce zlikvidovať filmovú tvorbu. Ja neviem, o kom hovoríš, lebo podľa mňa filmovú tvorbu dosť výrazne likvidujú nastavenia zmluvy so štátom a procesy, ktoré sú v podpore audiovizuálnej kultúry a mám na to množstvo dôkazov, takže myslím si, že túto oblasť skôr likvidujú ľudia ako pán Stráňava, ktorí zoberú trištvrte milióna eur bez toho, že by nejaký film vôbec natočili. A hovoríš o tom, že zákon teda má pojednávať o odbornosti a že teda prečo sa pýtam na predkladateľov. No pýtala som sa na predkladateľov, lebo, samozrejme, tento tandem Poliačik – Maďarič mi príde zvláštny a príde mi zvláštne, že predkladáte v tomto čase takýto zákon. Ale hovorila som druhým dychom o odbornosti a hovorila som o tom, že mi nepríde odborné, ako jediná odborná možnosť nejaká zmena riaditeľa a že tých faktorov, ktoré k odbornej diskusii prispejú, by bolo omnoho viac. A, pán Farkašovský, vy ste ma asi nepočúvali, lebo ja som nepovedala, že za všetko v RTVS môže vláda. Ja som povedala, že RTVS ako taká je tak či tak riadená zákonmi, ktoré v konečnom dôsledku sú schvaľované v parlamente a tým pádom tá ako absolútna nepolitizácia je v podstate nemožná, keďže všetko, čím sa RTVS riadi, je schvaľované v parlamente, ale to neznamená, že za to, čo sa tam teraz deje, môže iba vláda. A čo sa týka analýzy nákladov, tak, samozrejme, som mala na mysli hodnotu za peniaze. Je dôležité, čo za tie peniaze, ktoré tam... (Prerušenie vystúpenia časomerom.)
Laššáková, Jana, podpredsedníčka NR SR (2014-11-10):
Pán poslanec Petrák.
Kuriak, Milan, poslanec NR SR (2023-06-28):
Sme v treťom čítaní... (Reakcie z pléna.)
Bugár, Béla, podpredseda NR SR (2011-05-27):
Pán poslanec Somogyi.
Danko, Andrej, predseda NR SR (2017-02-01):
Prosím, prezentujme sa a hlasujme. (Hlasovanie.) Prítomných 141 poslancov, za 140, zdržal sa 1. Konštatujem, že sme uvedený návrh schválili. Opäť prosím poslanca Maroša Kondróta, aby uviedol hlasovanie o druhom čítaní o vládnom návrhu zákona, ktorým sa mení a dopĺňa zákon č. 142/2000 Z. z. o metrológii, tlač 308. Nech sa páči, pán poslanec, máte slovo. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 142/2000 Z. z. o metrológii a o zmene a doplnení niektorých zákonov v znení neskorších predpisov , tlač 308.)
Laššáková, Jana, podpredsedníčka NR SR (2013-03-19):
O slovo požiadala pani spravodajkyňa. Nech sa páči, môžete vystúpiť v rozprave.
Kuffa, Štefan, poslanec NR SR (2013-09-20):
Ďakujem za slovo. Dovoľte mi ešte, aby som reagoval teda na svojich predrečníkov vo faktických. Áno, všetko začína územným plánovaním obce, súhlasím, Zolo, s tým, je to tak. Ale zamyslime sa všetci nad svojou obcou. Ja poznám teda aj iné obce a mestá. Veľakrát tie stavebné úrady sa tam správajú ako štát v štáte. Veľakrát je to tak. A mám skúsenosť s tým, že tí stavební úradníci si po svojom vysvetľujú zákon a veľakrát šikanujú tých ľudí. A myslím si, že aj na úrovni obce keď je bohatý investor a má peniaze, sila peňazí, žiaľ, musím povedať, v celom svete, nielen v našej krajine pretlačí všetko, aj územné konanie, aj stavebné konanie, aj obce. Obávam sa, že toto nebude dostatočná brzda na to, aby som ťa ja pretlačil silou peňazí. Pretlačím ťa silou peňazí. a toto je tá tragédia toho všetkého. Preto treba, aby ten, kto vlastní tú pôdu a možno má len tú jednu roľu, bol chránený zákonom. Veď ústava nám to zaručuje. A aj keby to nebolo v ústave, tak aj tak je základné ľudské právo čosi mať a vlastniť. Neviem si predstaviť, že by sme toto tak vehementne potláčali. A naozaj súhlasím aj s tou takou krátkou poznámkou, že mnohé priemyselné parky zívajú prázdnotou. Čo sú to za investície? Takisto dohodli sa primátori miest alebo starostovia obcí, vymysleli čosi, nejakú kdesi investíciu a ten priemyselný park vybudovali, ale vybudovali ho pre nikoho. Tam sa niekoľkonásobne predávala pôda špekulantským spôsobom a zasa len ktosi sa na tom obohatil, ohradila sa tá pôda nejakým plotom, urobilo sa tam osvetlenie, hovorím o konkrétnych veciach, infraštruktúra, cesty a nie je tam žiadna továreň... (Prerušenie vystúpenia časomerom.)
V. Veteška, podpredseda NR SR: (2006-02-01):
(Hlasovanie.) Vyhlasujem toto hlasovanie za chybné a zopakujeme si hlasovanie. Urobme ešte raz, že vytiahneme všetci karty a vrátime naspäť tak, aby to bolo v poriadku. Všetci? Tak a prezentujeme sa a hlasujeme. (Hlasovanie.) Prítomných 131, za 59, proti 31, zdržalo sa 29, nehlasovalo 12. Poslanecká snemovňa rozhodla nepokračovať v rokovaní o tomto návrhu zákona. Budeme hlasovať o návrhu poslancov Národnej rady Slovenskej republiky Branislava Opaterného a Zuzany Martinákovej a Ľubice Navrátilovej na vydanie zákona, ktorým sa mení a dopĺňa zákon č. 395/2002 o archívoch a registratúrach v znení neskorších predpisov, tlač 1435. Prosím pána poslanca Mitríka, aby ako spravodajca uviedol návrh hlasovania. K. Mitrík, poslanec: Pán predsedajúci, prosím, aby ste dali hlasovať o tom, že Národná rada v súlade s rokovacím poriadkom sa uzniesla prerokovať predložený návrh zákona v druhom čítaní.
Bagačka, Michal, poslanec NR SR (2015-09-17):
Ďakujem za slovo. Vážený pán predseda, v rozprave vystúpilo šesť poslancov. Teraz pristúpime k hlasovaniu o pripomienkach prezidenta Slovenskej republiky uvedených v spoločnej správe výboru nasledovne. Pán predseda, dajte hlasovať o pripomienkach 1 až 6 z prvej skupiny pripomienok s odporúčaním gestorského výboru neschváliť ich.
P. Hrušovský, predseda NR SR: (2003-09-24):
(Hlasovanie.) Prítomných je 115 poslancov, za 87, proti 7, zdržalo sa 19, nehlasovali 2. Návrh pani poslankyne Demeterovej sme schválili. Prosím, ďalší návrh.
P. Paška, predseda NR SR: (2007-07-03):
(Hlasovanie.) 139 prítomných, 138 za, 1 bol proti. Body 7 a 11 sme schválili. Nech sa páči.
Grendel, Gábor, podpredseda NR SR (2021-05-13):
S faktickou poznámkou pani poslankyňa Zita Pleštinská.
B. Bugár, podpredseda NR SR: (2005-09-22):
Nech sa páči, pán navrhovateľ, ak máte záujem, môžete vystúpiť a reagovať na rozpravu. Nech sa páči.
Krúpa, Juraj, poslanec NR SR (2023-12-18):
Ďakujem. Ďakujem, kolegovia, za vaše faktické poznámky. Pár reakcií. Určite si nabudúce dám pozor, aby som neurazil krajiny, ako je Burkina Faso alebo niektoré podobné, pretože ako spomínal kolega Štefunko, sú iné krajiny, ktorým sme sa smiali, nás predbehli. A keď sa pozeráme na to, akým smerom sa uberá pod rúškom tejto garnitúry naša krajina, tak áno, všetko je možné. Samozrejme, by bolo možno pozrieť, dobré pozrieť sa aj do týchto krajín, že koľko majú ministerstiev, že či náhodou my už nemáme najviac ministerstiev alebo viac ministerstiev, ako si dokážu vytvárať práve v nejakých takýchto afrických krajinách. Ale kreativita je tu veľká, kolega Gröhling spomínal tie ministerstvá, takže bohvie, koľko ich ešte vznikne. Čo sa týka tej oblasti obrannej, a teda vojenského špeciálu. Ďakujem pánovi Valáškovi, že pripomenul jednu vec. Ja som to chcel rozviesť, ale vzhľadom na časovú tieseň, tých 20 minút niekedy je nie dosť. Tak myslím si, že pán kolega Valášek sa tejto téme ešte bude trošku viac venovať. Je naozaj dôležité povedať, že minister obrany sa stáva absolútnym vládcom nad vojenským obranným priemyslom na Slovensku. A je to presne tak, ako povedal, nie je to len tým, že bude mať pod kontrolou štátne alebo pološtátne firmy, ale takisto bude týmto spôsobom môcť zásadne zasahovať a ovplyvňovať aj firmy súkromné, kde ich môže svojim spôsobom limitovať alebo im diktovať, akým spôsobom sa majú správať. Čo sa týka SIS-ky, no, tak uvidíme, však práve tu panuje tá obava, že by sme sa vrátili do deväťdesiatych rokov a že budú znova prenasledovaní a monitorovaní aj opoziční predstavitelia. No a čo sa týka ešte ministerstva obrany, je smutné, že šéf sekcie modernizácie sa prezentuje firmám ako človek, ktorý má obchodného ducha.
Grendel, Gábor, podpredseda NR SR (2021-04-30):
Pani poslankyňa Lucia Drábiková.
Pellegrini, Peter, predseda NR SR (2015-03-19):
Pán poslanec Galko.
Kollár, Boris, predseda NR SR (2023-05-18):
Myslím, že je to riešenie. Dám hlasovať teraz o tej námietke, dobre? A potom dáme znova hlasovať o zákone. (Krátka pauza. Predsedajúci telefonuje vnútornou linkou. Reakcie z pléna. Ruch v sále.) Kričal o námietke teda vtedy, keď... (Reakcie z pléna. Neutíchajúci ruch v sále.) Dobre, máme tu ešte päť procedurálov. Tak, pán poslanec Mazurek, nech sa páči.
Pčolinský, Peter, podpredseda NR SR (2023-06-28):
Prezentujeme sa a hlasujeme. Pripraví sa Peter Vons. (Hlasovanie.) Prítomných 137, za 134, proti nikto, nezdržal sa nikto, nehlasovali 3. Konštatujem, že sme schválili vládny návrh novely zákona č. 539/2008 Z. z. o podpore regionálneho rozvoja. A pristúpime k hlasovaniu o bode 112 schváleného programu, ktorým je druhé čítanie návrhu poslanca Galeka na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach (tlač 1606). Pán spoločný spravodajca Peter Vons z hospodárskeho výboru, môžte uviesť hlasovanie. (Hlasovanie o návrhu poslanca Národnej rady Slovenskej republiky Karola Galeka na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov , tlač 1606.)
V. Veteška, podpredseda NR SR: (2007-01-30):
(Hlasovanie.) Prítomných je 144 poslancov, za 141, proti 0, zdržali sa 3, nehlasovalo 0. Konštatujem, že sme určili gestorský výbor a príslušné lehoty výborom na prerokovanie v druhom čítaní. Teraz pokračujeme hlasovaním v prvom čítaní o vládnom návrhu zákona, ktorým sa mení a dopĺňa zákon č. 469/2002 Z. z. o environmentálnom označovaní výrobkov v znení zákona č. 587/2004 Z. z. (tlač 159). Hlasovanie uvedie člen výboru pre pôdohospodárstvo, životné prostredie a ochranu prírody pán poslanec Frešo.
V. Veteška, podpredseda NR SR: (2004-05-25):
J. Miklušičák, poslanec: Vážený pán predsedajúci, kolegyne, kolegovia, vážený pán minister. Vyjadrím sa iba k záveru vašej reči, a to k apelu, ktorý bol smerovaný aj osobne na mňa. Keď som nastúpil do parlamentu ako náhradník, zhodou okolností za vás, pán minister, skladal som sľub na ústavu, kde som sľúbil, že budem rešpektovať ústavu a zákony a budem sa nimi riadiť. Som si plne vedomý toho, že moje rozhodnutie sa týka všetkých občanov Slovenskej republiky, nielen občanov regiónu, v ktorom žijem. Som si však plne vedomý aj toho, že občania v regióne, v ktorom žijem alebo v ktorom žije ktokoľvek z nás, sú rovnako cenní ako všetci občania v celej Slovenskej republike. Nemôžeme povedať, že tých je viac, a preto apelovať v záujme tých a oných. Všetci sú občania Slovenskej republiky, musím rozhodnúť v prospech všetkých. Aj tých, ktorí sú, ja neviem, v okrese Kežmarok, ktorí sú na Orave v okrese Svidník alebo neviem kde. Mrzí ma, pán minister, keď si myslíte, že si neuvedomujem to, s akým mandátom tu som. Mrzí ma to, že to hovoríte pred celým plénom, pretože ja neapelujem pred plénom na vašu zodpovednosť a na vašu neznalosť vašej zodpovednosti, keď predkladáte návrh a už v prvom čítaní preto, aby prešiel, ustupujete zo zásad, ktoré ste použili. Ďakujem pekne. (Potlesk.)
Grendel, Gábor, podpredseda NR SR (2022-05-24):
Ďakujeme, pán poslanec. Do rozpravy sa hlási pani ministerka kultúry. Nech sa páči.
Přidal, Alojz, poslanec NR SR (2014-09-24):
Pán kolega Číž, ja vás mám veľmi rád, len by som vám doporučil, keď rozprávate, či by ste nemohli tak pomalšie hovoriť, lebo ja to nestačím sledovať a sú to také zaujímavé myšlienky, ja by som to chcel sledovať a tak si to teda prežuť. No ale toto mi nejako splývalo a mne sa zdá, že to bola taká spleť podivuhodných sylogizmov s prekvapujúcimi závermi. A neviem, ako ste sa dostali k nejakým mladým KDH-kom, ktorým my tu držíme stoličku. Ja neviem, koľko ste tu vy, ja som tu deviaty rok, neviem, vy ste tu dvadsiaty alebo dvadsiaty piaty rok. Mne sa zdá, že vy sa skôr bojíte. Vy máte šikovných mladých ľudí ako takého Martvoňa a to je ešte aký sexuálne výkonný človek. (Piskot a smiech v sále.) Ja sa bojím toho, že vy sa tohto bojíte, že vás prevalcujú títo ľudia. My sa nebojíme.
Schlosár, Rastislav, poslanec NR SR (2022-03-17):
Ja by som kolegu Kotlebu doplnil iba v tom, že pomôcť utečencom, resp. azylantom je jedna vec, ale snaha o ich integráciu na Slovensku aj vo forme toho, že im budeme poskytovať nejaké integračné príspevky, tak to je niečo úplne iné, lebo integrovať utečencov, resp. azylantov, to už nie je len o tom, že ich sem pustíme, že sa budeme o nich možno dočasne starať, že im budeme pomáhať, keď utiekli pred vojnou, a potom, keď tá vojna skončí, tak sa do svojich domovských štátov vrátia. Integrácia znamená, že tu, v podstate znamená, zostanú natrvalo, že sa tu usadia, že tu budú možno pracovať niektorí, možno niektorí ani nebudú vôbec pracovať. No ale to v každom prípade, každý, kto uvažuje nad tým rozumne, tak vie, že to znamená totálne ohrozenie jednak slovenského trhu práce, slovenských zamestnancov a znamená to aj obrovské riziko vôbec pre demografiu na Slovensku, pretože... a vôbec pre etnické zloženie, lebo uvedomme si, že ak sa sem dovalí 0,5 mil. utečencov a je jedno úplne, z akej krajiny teraz príde, tak to úplne zmení štruktúru slovenskej spoločnosti a môže nás to naozaj aj ako štát, aj ako národ ohroziť. A naozaj platí aj to, že štát sa nesmie ani vláda sa nesmie správať k vlastným občanom a k vlastnému národu ako macocha, nemôže uprednostňovať cudzincov, nemôže uprednostňovať nejakých cudzích ľudí pred svojimi vlastnými občanmi. To je absolútne neprijateľné. A štát, ktorý sa takto správa, tak jednoducho to taký tu... alebo takúto vládu, ktorú, ktorá uprednostní cudzích pred vlastnými, tak treba okamžite vymeniť.
Zmajkovičová, Renáta, podpredsedníčka NR SR (2012-10-17):
Faktické poznámky jeden poslanec. Uzatváram možnosť prihlásiť sa s faktickou poznámkou. Pán poslanec Hraško.
Mierna, Anna, poslankyňa NR SR (2021-06-23):
Vážený pán predsedajúci, drahé kolegyne, kolegovia, od roku 2006 je na Slovensku problém s počtom materských škôl. Tento problém vznikol najmä v dôsledku nárastu populačnej krivky, ktorá predtým zaznamenávala mierny pokles. Zriaďovatelia materských škôl vrátane samospráv nemali dostatok zdrojov, aby mohli na túto situáciu včas reagovať. Podpísala sa pod to aj svetová finančná kríza, ktorá mala významné dopady na príjmy miest a obcí. Aj preto máme vo viacerých regiónoch nedostačujúce počty detí v predprimárnom vzdelávaní, ktoré sa ukázalo ako najlepší spôsob práce najmä s deťmi zo sociálne vylúčených spoločenstiev. Inkluzívne vzdelávanie totiž začína už v období pred nástupom do základnej školy, čo však nie je v každom regióne samozrejmosťou. Únia miest upozorňuje najmä na veľké rozdiely medzi jednotlivými časťami Slovenska. V Košickom a Prešovskom kraji sa totiž úroveň zaškolenosti detí drží len na úrovni približne 80 %, čo je z pohľadu inkluzívneho vzdelávania nepostačujúce číslo. Preto som v minulosti úprimne privítala prijatie zákona, ktorý stanovuje povinné predškolské vzdelávanie v materských školách. Táto forma edukácie sa dlhodobo osvedčila a umožňuje začať včas pracovať s deťmi, ktoré možno nemajú návyky a nastavenie, aby mohli hneď začať so vzdelávaním na základných školách. Ako predstaviteľka samosprávy vidím jediný problém v tom, že na zriaďovateľov materských škôl je od začiatku roka 2021 zvýšený nápor detí príliš veľké sústo. Už v minulosti sa ukázalo, že nie všetky samosprávy majú finančné a materiálne kapacity na to, aby vedeli vytvoriť jednu, či dve nové materské školy. Obzvlášť v menej rozvinutých regiónoch môže byť aplikácia tohto zákona veľkým problémom. Svedčí o tom aj fakt, že približne 13-tisíc detí nenájde miesto v materskej škôlke. Toto nemôžeme ďalej tolerovať. Preto veľmi vítam návrh mojich kolegýň a kolegov, ktorí prináša samosprávam, ale aj súkromnému a neziskovému sektoru možnosť zriadiť alternatívne vzdelávanie. Tzv. detské skupiny môžu veľmi aktívne reagovať na potreby detí a ich rodičov. Som presvedčená, že po skúsenostiach zo zahraničia zaujme táto príležitosť aj mnohé úrady, firmy, cirkvi či neziskovky, ktoré dokážu jednoduchšie priniesť predprimárne vzdelávanie do každej časti Slovenska. Zároveň ide o finančne a materiálne jednoduchšie riešenie umožňujúce promptne reagovať na situáciu, ktorá môže prípadne nastať v populačnej krivke. Ešte raz chcem oceniť tento návrh zákona a rada ho podporím.
P. Paška, predseda NR SR: (2006-10-17):
S faktickou poznámkou sa hlási pán podpredseda Národnej rady pán Číž.
Paška, Jaroslav, poslanec NR SR (2018-09-17):
Ďakujem za slovo. Vážený pán Dostál, len jedna krátka pripomienka. Viete, ochrana manželského zväzku v ústave spočíva v tom, že zo zväzku muža a ženy vzchádza generácia detí a budúcnosti tohto štátu aj tejto spoločnosti, tým sa líši od zväzku, o ktorom hovoríte vy.
Blahová, Natália, poslankyňa NR SR (2017-02-09):
Ďakujem pekne. Ďakujem kolegovi pánovi poslancovi Dostálovi, že tento návrh pripravil. Je to aspoň naším malým vyjadrením toho, že naozaj chceme robiť, že aj my opoziční poslanci chceme robiť niečo užitočné. Len toto sú malé čriepky, na ktoré my dosiahneme, naozaj vyzývať vládu a vyzývať jej predstaviteľov k tomu, aby si plnili svoje úlohy. Je to všetko momentálne v ich rukách a my voláme a čakáme, aby napravili, čo dlhé roky zanedbávali a kazili. Ďakujem pekne.
Poliačik, Martin, poslanec NR SR (2013-12-04):
Nemám, teda mám, hej.
Pellegrini Peter, podpredseda NR SR (2020-03-25):
Pán poslanec dáva námietku. Takto budeme hlasovať o námietke pána poslanca. (Hlasovanie.) Prítomných 136 poslancov, za 48, proti 88. Tento návrh a teda námietku pána poslanca sme neschválili.
Karahuta, Jaroslav, poslanec NR SR (2021-05-11):
Ďakujem veľmi pekne za slovo, pán predsedajúci. V rozprave vystúpili desiati poslanci, doplňujúci návrh predložila pani poslankyňa Halgašová. Najprv budeme hlasovať o doplňujúcom návrhu predloženej pani poslankyňou Halgašovou.
Galko, Ľubomír, poslanec NR SR (2013-09-17):
Ďakujem pekne. Ja by som chcel na rozdiel od mojich kolegov vo faktických poznámkach, by som sa chcel zastaviť pri tom závere, ktorý si, Erika, povedala a ktorý, si myslím, že je naozaj mimoriadne dôležitý, a to je, že to treba stále opakovať, a to je tá obrovská zbabelosť Roberta Fica a vôbec celej vládnej strany SMER a poslancov za stranu SMER, ktorú on a oni nepreukázali len tým dnešným útekom odtiaľto a vôbec tým, ako arogantne sa postavili k tejto, musím povedať, oprávnenej schôdzi, ale ktorú preukazujú každým dňom. My vidíme, že chodia diskutovať do relácií buďto tak, že si vyberajú svojich súperov, alebo chodia dokonca sami do televízie. Čiže to, čo vlastne oni dnes predviedli tu, tak to sa snažia alebo to praktizujú prakticky od začiatku, kedy začali vládnuť. Toto si myslím, že je dôležité neustále opakovať, a preto som rád, že si to spomenula. Druhú poznámku by som si dovolil povedať, a to je to, to, čo si hovorila o nejakom ataku na grémiu alebo niekde inde, hhh, na opozičných predstaviteľov, že koho priviedli do parlamentu. No, my sme dnes videli, že koho SMER privliekol do parlamentu. Ja dokážem pochopiť a dokázal by som pochopiť aj to, keby si tam nejakým čestným spôsobom, chlapským spôsobom poslanec Martvoň s poslancom Hlinom dali do držky, ale zaútočiť v pätici na poslanca opozície, to je nonsens. Toto nerobia ani deti v škole, toto nerobia ani hokejisti, toto nerobí nikto. Toto spravili smerácki poslanci. A ja si myslím, že aj toto je veľmi dôležité, aby si občania uvedomili. Ďakujem pekne.
Grendel, Gábor, podpredseda NR SR (2022-05-20):
Trinásť faktických poznámok na vaše vystúpenie, pán podpredseda vlády, ale ešte predtým s procedurálnym návrhom pán poslanec Faič.
Laššáková, Jana, podpredsedníčka NR SR (2015-12-01):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, kto sa hlási do rozpravy ústne. Nie je záujem vystúpiť v rozprave ústne. Končím možnosť prihlásiť sa do rozpravy. Vyhlasujem všeobecnú rozpravu za skončenú. Pán navrhovateľ, chcete k tomu niečo uviesť? (Reakcia navrhovateľa.) Nie. Pán spravodajca? (Reakcia spravodajcu.) Nie. Prerušujem rokovanie o tomto bode programu. Pristúpime k prvému čítaniu o návrhu poslancov Jozefa Kollára, Daniela Krajcera, Martina Chrena a Juraja Miškova, ale žiaden z týchto predkladateľov nie je prítomný. Dokonca ani spravodajca k nemu nie je prítomný. Páni poslanci, ak podávate návrhy zákonov, tak je aspoň slušné, aby ste boli prítomní v rokovacej sále a uviedli návrh zákona. Takže nič iné mi nezostáva, len ho posunúť na koniec schôdze. Nasleduje prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 101/2010 Z. z. o preukazovaní pôvodu majetku . Návrh zákona má parlamentu tlač 1826, návrh na jeho pridelenie na prerokovanie výborom je v rozhodnutí č. 1831. Dávam slovo poslancovi Jánovi Mičovskému, aby za skupinu poslancov návrh zákona uviedol. Nech sa páči, pán poslanec, máte slovo.
Uhliarik, Ivan, minister zdravotníctva SR (2011-09-08):
Ďakujem pekne. Vážený pán poslanec, z prevádzkového pohľadu nemocnica, Letecká vojenská nemocnica, a. s., je nemocnica vo finančne stabilizovanom stave. Zabezpečuje prevádzku z vlastných zdrojov, z vlastných výkonov, nie je zaťažená cudzími zdrojmi, nečerpá žiadne úvery a nie je v omeškaniach v úhradách záväzkov. Letecká vojenská nemocnica, a. s., dosiahla za prvý polrok záporný hospodársky výsledok vo výške 236-tisíc, ktoré bolo ovplyvnené nasledovným hospodárením. Po prvé značným znížením objednávky ministerstva obrany na rok 2011, pretrvávajúcimi následkami zrušenia lôžkových oddelení, pretože sa znížili výkony SVaLZ-ov, oddelenie klinických laboratórií, CT, rehabilitácie a tak ďalej a zároveň boli obmedzené výkony zabezpečovacích zložiek, ako kuchyňa, práčovňa a doprava, ktoré boli technicky a personálne vybudované aj pre rozsiahlu lôžkovú činnosť. Náklady, ktoré boli spojené s delimitáciou lôžkových oddelení z Pasteurovej nemocnice na Leteckú vojenskú nemocnicu, boli práve v prvom polroku 2011 a výnosy v podstate, keďže k tejto delimitácii došlo až k 1. 8. 2011, samozrejme, budú až v druhom polroku. Pri tejto príležitosti si dovolím povedať, že pohľadávky v lehote aj po lehote splatnosti sú vo výške viac ako pol milióna eur, vo výške 547, kedy jednou z hlavných pohľadávok alebo hlavné percento pohľadávok tvorí nezaplatený nájom nemocnice, Fakultnej nemocnice Louisa Pasteura, čo sa, samozrejme, predpokladá pri oddlžení splatiť, čo sa týka predpokladu hospodárenia k 31. 12. 2011. Vzhľadom na to, že už spomínané rozšírenie činností o lôžkové oddelenia, kliniky gerontológie, geriatrie a oddeleniach dlhodobo chorých a doliečovacieho oddelenia, ktoré v prvom polroku stúpli, na základe ktorých stúpli náklady. Po stabilizácii počtu pracovníkov a pracovných postupov predpokladáme vyrovnané hospodárenie týchto oddelení a takisto predpokladáme a našou ambíciou je samozrejme vyrovnané hospodárenie v roku 2011. Ďakujem pekne.
Abrhan, Pavol, poslanec NR SR (2015-06-17):
Pani predsedajúca, ja si myslím, že nemôžete navrhnúť zaradiť nový bod. Toto oprávnenie patrí len predsedovi, Národnej rade alebo na návrh troch poslaneckých klubov. Vy ste zatiaľ neni ani predsedníčka Národnej rady a nereprezentujete ani tri poslanecké kluby, čiže podľa mňa tento bod sme nemohli zaradiť do rokovania schôdze. Ďakujem. (Reakcie z pléna a potlesk.)
B. Bačík, poslanec: (2008-02-15):
Uvedený zákon upravuje organizáciu Ústavného súdu Slovenskej republiky v Košiciach, konanie pred ním, postavenie a ustanovenie jeho sudcov do funkcie, zánik ich funkcie, osobitné konania pred ním, ako i obmedzenie zhromažďovacieho práva občanov v jeho prechodných a záverečných ustanoveniach. Cieľom tejto krátkej poslaneckej novely je reakcia na poslednú zmenu zákona č. 84/1990 Zb. o zhromažďovacom práve, ktorú som práve ja predložil a následne odôvodnil v pléne Národnej rady Slovenskej republiky a ktorá nadobudla účinnosť od 1. novembra 2007. V tejto poslednej novele zákona o zhromažďovacom práve bola hranica pri zákonodarnom zbore Národnou radou Slovenskej republiky zmenená zo 100 m na 50 m. Nám navrhovateľom ide predovšetkým o legislatívne zjednotenie veľkosti hranice tak pri reprezentantovi zákonodarnej moci, ako pri reprezentantovi súdnej moci, nakoľko obe moci sú si navzájom rovnocenné. Zároveň si myslíme, že by nemalo byť pri reprezentantovi súdnej moci iné obmedzenie zhromažďovacieho práva ako pri reprezentantovi zákonodarnej moci. Na druhej strane chcem zdôrazniť, že touto novelou nebude narušená bezpečnosť Ústavného súdu Slovenskej republiky ani jeho sudcov v čase ich zasadnutí. Vážené kolegyne, vážení kolegovia, spoločná správa výborov Národnej rady Slovenskej republiky, ktorým bol tento predmetný návrh zákona pridelený, neobsahuje žiadne pozmeňujúce ani doplňujúce návrhy. Predložený návrh zákona nebude mať negatívny vplyv na verejné financie a určite nebude mať negatívny ekonomický, environmentálny vplyv a ani vplyv na zamestnanosť a podnikateľské prostredie. Navrhovaná úprava je v súlade s Ústavou Slovenskej republiky, s ústavnými zákonmi i s ďalšími všeobecne záväznými právnymi predpismi Slovenskej republiky. Vážená pani predsedajúca, toľko z mojej strany k odôvodneniu tohto poslaneckého návrhu zákona. Na záver mi dovoľte si vás, ctené kolegyne a vážení kolegovia, požiadať o jeho podporu. Ďakujem pekne.
Zmajkovičová, Renáta, podpredsedníčka NR SR (2014-03-26):
Pán poslanec, nech sa páči, môžete zaujať svoje miesto. Nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov a o zmene a doplnení niektorých zákonov , tlač 850.)
Horváthová, Eva, poslankyňa NR SR (2021-06-22):
Pán poslanec Raši, vy ste tu asi neboli, keď som ja vlastne v pléne vystúpila, aj pani predsedníčka Janka Bittó Cigániková to spomínala. Hovoríte, že ten systém ako-tak funguje. Veľmi dobre viete, že nefunguje, a ako-tak fungovanie je veľmi relatívne. Čiže ja, ja si myslím, že veľmi dobre viete, že to nefunguje. Od roku 2017 narástli výdavky na zabezpečenie prehliadok mŕtvych tiel až o 321 % a náklady mali presiahnuť 3 mil. eur. Zisky putujú hlavne súkromným organizátorom. Tí súkromní organizátori, nemá kto súťažiť. V Prešovskom kraji vyhrala, vyhrala len jedna, ktorá sa prihlásila. Tá ponúkla cenu za jednu obhliadku 138 euro. Uznáte, že je to neúnosné. A tá súťaž, ktorá je teraz nastavená, nefunguje, čiže fungovalo to len na základe toho, že boli dostatočné platby pre tých organizátorov týchto obhliadok. A to sa asi zhodneme, že to nie správne. Takže systém nefunguje. Tak, prosím, treba dať na stôl tieto fakty. A boli tu povedané ďalšie fakty, ku ktorým ste sa nevyjadrili. Ja som čakala, že sa vyjadríte aj k tým podozreniam, ktoré boli medializované na vašu podpredsedníčku, či má alebo nemá z toho nejaký osoh. Čiže ak, ak máte nejakú takú vedomosť o tom, ja viem, že sa to priamo vás netýka, ale predsa je to vysokopostavený človek vo vašej strane, a teda opakujem, že nezvyknem ja politicky vystupovať, ale sú to informácie, ktoré ma naozaj úprimne zaujímajú. A myslím si, že teraz tí lekári dostanú mnohokrát vyššiu sumu za tú obhliadku, nemusia chodiť obhliadať v pracovnej dobe, až po skončení tej, teda svojich vlastných pacientov, ktorých majú. A ešte raz opakujem, keby vznikol s tým problém, tak budeme riešiť to, keby boli nejakým spôsobom tí lekári nútení na tieto obhliadky chodiť proti svojej vôli, tak určite sa zasadím ja osobne za to, aby sa toto nestávalo. Chceme tie podmienky nastaviť férovejšie a lepšie, ako je to teraz.
Šimečka, Michal, podpredseda NR SR (2023-12-08):
Ďakujem veľmi pekne. Pán poslanec Krúpa.
Gašpar, Tibor, poslanec NR SR (2024-02-28):
Ďakujem za slovo. Milý spolužiak Jožko, tvoje vystúpenie na záver symbolizuje skutočne niekoľko týždňov toho, čo sa tu v parlamente deje. (Potlesk.) Žiadna slušnosť, žiadna nejaká... štatút toho poslanca, ktorý by sa tu žiadal, aby si vystupoval tak, ako sa má. Budem len dávať do opozície tvoje slová, ktoré si tu používal. Ste skupinka zločinecká na čele so svojím mafiánom Ficom. Ako by sa ti lúbilo, keby som povedal, že vy ste skupinka mafiánska na čele s vašim daňovým podvodníkom Matovičom? Ďalej si tu povedal: „ Dôkazy neexistujú. Šírite o nás klamstvá, svinstvá, aby ste prekryli svoje svinstvá.“ No, Jožko, ja si myslím, že vy šírite tie svinstvá a klamstvá, aby ste prekryli to, čo napáchal ten váš šéf, o ktorom dôkazy sú. Je uznesenie o tom, že je daňový podvodník, ale len kvôli premlčaniu, ktoré sme tu riešili niekoľko dní, nebol za to odstíhaný. To je konštatácia orgánu činného v trestnom konaní. Kajúcnici prišli a povedali o vás a vy ich teraz chcete negovať. No kajúcnici prišli a orgány činné v trestnom konaní im nadiktovali, čo majú povedať. Tak to je a fungoval svet spravodlivosti pod ministrom Mikulcom a jeho šéfom premiérom Matovičom, ktorý má v trezore časti živých spisov z polície. Toto je obraz vašej morálky, vašej zákonnosti, milý Jožko! Ďakujem. (Potlesk.)
Danko, Andrej, predseda NR SR (2019-11-29):
Neviem, čo povedať, pani poslankyňa, ale v pohode. Myslím si, že by sme mali držať dôstojnosť v rokovacej sále, to obdobie papierov máme za sebou. Verím, tri roky sa to nestalo, verím, že sa to nestane. (Reakcia z pléna.) Akúkoľvek máte emóciu, zachovať poriadok v Národnej rade je dôležité a toto trhanie papiera, verím, že sa nebude opakovať. (Reakcia z pléna.) Nech sa páči, pán poslanec. (Reakcia z pléna.) Pani poslankyňa... (Reakcia z pléna.) Ešte raz, dodržujme rokovací poriadok. Mne sa naozaj nechce dostať toto rokovanie na takúto úroveň. Pán poslanec Dostál, nech sa páči.
Zimenová, Zuzana, poslankyňa NR SR (2018-05-16):
Ďakujem za slovo. Ďakujem ti, pán poslanec, že si vystúpil k tomuto návrhu zákona. Ja mám tiež veľa výhrad a chcem reagovať na to, čo si povedal, že by nám malo ísť najmä o kvalitu základných škôl. A ak by sa táto zdvihla, som presvedčená, že by aj záujem rodičov o osemročné gymnáziá úplne spontánne klesol a nemuseli by sme sa takto doťahovať už v podstate celý rok o nejakých kvótach. Čo chcem ale skôr povedať a zdôrazniť, je, že v tomto návrhu absolútne nesúhlasím s tým, ako je riešené experimentálne overovanie. Ja už som vystúpila v tomto parlamente viackrát k téme experimentálneho overovania. Myslím si, že by malo byť dokonca zrušené a nie, aby malo byť ešte viac centralizované alebo posilňovaná nejaká regulácia tohto experimentálneho overovania. A som prekvapená, že s takýmto zásadným systémovým návrhom prichádzate vy, pani poslankyňa, ako v poslaneckom návrhu a neprichádza s ním ministerstvo tak riadne, aby to mohlo byť v MPK aj komentované, pripomienkované, pretože toto je systémový návrh, ktorý by mal byť súčasťou veľkej reformy. Samozrejme, viem, že táto veľká reforma mešká, tak ako, pani ministerka, vy ste sa dnes vyjadrili pre médiá, že je v podstate v nedohľadne to jej predstavenie. Tak len chcem upozorniť na to, že takéto návrhy, systémové návrhy naozaj majú prichádzať v čase otvorenia zákona, o čom ma informovali na ministerstve školstva, že tento čas nastane až v jeseni. Pán generálny riaditeľ regionálneho školstva sedí teraz tu na galérii, tak môže potvrdiť, že ma na to upozornil. A je pre mňa záhadou, prečo teda poslankyňa za SNS prichádza so systémovým návrhom ako s poslaneckým návrhom a pre ňu teda takáto výzva nemusí platiť. Ja si nemyslím, že toto je správny postup rezortu školstva. Ďakujem.
Lipšic, Daniel, poslanec NR SR (2015-07-02):
Pán predseda, včera, včera zomrel v úctyhodnom veku Nicholas Winton, jeden z hrdinov podľa mojej mienky minulého storočia, ktorý zachránil aj mnohé deti zo Slovenska. Tak by som navrhoval, aby sme si jeho pamiatku uctili minútou ticha.
Mizík, Stanislav, poslanec NR SR (2017-12-08):
Ďakujem za slovo. Tento zákon len hasí chorú politiku terajšej aj bývalých vlád. Tento zákon len upravuje nenormálnu situáciu, keď časť Slovenska je zamorená automobilkami, kde otročia občania Slovenskej republiky. Nuž, riešia vlastné chyby a súčasne robia ďalšiu chybu. Toto by som chcel zdôrazniť. Zo zvyšných častí Slovenska sa robí územie duchov, kde sa koncentrujú asociálne časti obyvateľstva, ktorá sa z minority stáva majoritou. Vidno to veľmi na Gemeri. Potom príde ďalší nejaký zákon, návrh zákona na úpravu tohto stavu? Ďakujem za slovo.
P. Hrušovský, predseda NR SR: (2004-09-21):
(Hlasovanie.) 139 prítomných, 135 za návrh, 4 sa zdržali. Body 1, 3, 4 zo spoločnej správy sme schválili. Z. Komlósy, poslanec: Pán predseda, ešte predtým ako budeme ďalej hlasovať, chcem upozorniť, že z odboru legislatívy som dostal podnet alebo upozornenie, že v bode 3 by sme si mali opraviť, a je to len prepisová chyba, že tam chýba § 37 ods. 1. Čiže ten ods. 1 tam vypadol, keby ste si všetci opravili.
Ďuriš Nicholsonová, Lucia, podpredsedníčka NR SR (2016-10-21):
Pán podpredseda parlamentu Hrnčiar.
Pellegrini, Peter, predseda NR SR (2015-02-03):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 139 poslancov, za 103, zdržalo sa 36 poslancov. Konštatujem, že sme schválili vládny návrh novely zákona č. 129/2010 Z. z. o spotrebiteľských úveroch. Pristúpime k hlasovaniu o 21. bode programu, ktorým je druhé čítanie o vládnom návrhu zákona o poisťovníctve (tlač 1289). Pán poslanec Mojš, prosím, uvádzajte hlasovanie. (Hlasovanie o vládnom návrhu zákona o poisťovníctve a o zmene a doplnení niektorých zákonov , tlač 1289.)
Hrnčiar, Andrej, podpredseda NR SR (2019-09-11):
Dávam slovo spoločnému spravodajcovi z výboru pre financie a rozpočet poslancovi Petrovi Kresákovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Ďuriš Nicholsonová, Lucia, podpredsedníčka NR SR (2017-11-29):
V rozprave teraz vystúpi pani poslankyňa Šebová. (Reakcia z pléna.) No neboli ste prihlásený, pán... (Reakcia z pléna.) No tak ale ja to nemám ako vedieť, že vy ste to tlačili. Tak dobre. Je všeobecný súhlas, prosím vás, že bude reagovať pán poslanec Heger? Nech sa páči, pán poslanec Heger, môžte reagovať na faktické poznámky.
Laššáková, Jana, podpredsedníčka NR SR (2015-04-22):
Pán poslanec Hraško.
Hort, Milan, podpredseda NR SR (2011-05-20):
Ďakujem. Faktickú poznámku na vystúpenie pána spravodajcu má pán poslanec Kamil Krnáč ako jediný. Uzatváram možnosť prihlásiť sa s faktickou poznámkou. Nech sa páči, pán poslanec.
Spišiak, Jaroslav, poslanec NR SR (2024-06-19):
Ďakujem za faktickú poznámku. Ešte by som na margo toho celého dopovedal, že teda môže sa stať, že tá obec napriek upozorneniam polície nezakáže, pokutu zaplatí len vtedy, keď nakoniec predsa len nastanú tie dôvody, kvôli ktorým to mala zakázať, alebo bude pokutovaných viac osôb za porušenie zákona o zhromažďovaní. Viac osôb, viete, to je zas také vágne, viac osôb, to je 10, 20, 30 osôb? Môže sa zdať veľa že 30 osôb, pri demonštrácii 200 osôb, ale pri demonštrácii 10-tisíc je 30 osôb len pomerne zanedbateľná časť. Čiže toto tiež nie je presne definované. Čo je to tých viac osôb pokutovať a kto, vlastne to je všetko.
Kaník, Ľudovít, poslanec NR SR (2014-12-12):
No, adekvátne tomu, ako trafím do čierneho, tak trafené husi zagágajú. To je vždycky tak. A čím majú menej argumentov, tým viac klamstiev a arogantnejšie a brutálnejších klamstiev zaznie. Takže pán Muňko prvý klamár na sedemdesiatu siedmu, musím povedať, pretože ani raz som za žiadnu korupciu nebol odvolaný, dokonca ani odvolaný som nebol, ale keď, tak som podával demisiu. A nič z tých nezmyslov, ktoré tu zazneli, neexistuje a nie sú pravdivé. A pán Muňko je špecialista, keď nevie o čom, tak povie druhý pilier, a pritom je ale úplne, úplne mimo. A to je tak maximum, čo k tomu, k znôške klamstiev sa dá povedať. Kolega Číž, škoda, že odišiel. Nuž, celý život som vo vysokých funkciách. Tak ja mu len pripomeniem, že bol som ministrom raz od roku 2002 do 2005, tri roky, a teraz som štvrtý rok poslanec. Žiadnu inú funkciu som nikdy predtým nemal. A veľmi rád by som poznal tých tisíce okolo mňa, čo zbohatli bez práce, lebo ja takého nepoznám ani jedného. Ale pozreme sa na vládu SMER-u, pozreme sa na hodinky, aké nosia na rukách, a na to, či niekedy si na ne z platu mohli zarobiť, a hneď vidíme. A pozrime sa na domy, autá, v akých sa pohybujú a v akých domoch bývajú, či si na to mohli zarobiť, a tam vidíme to enormné a okázalé bohatstvo, ktoré sa tu predvádza sociálnymi demokratmi. Pán Bublavý, na všetkých tých mítingoch som bol osobne, stál som medzi ľuďmi, rozprával sa s nimi a celé mítingy. Vy by ste sa tam báli byť, pokiaľ by vás poznali. Pretože, jednoducho, kto má dnes značku SMER-u, má dosť dôvodov, aby sa bál ísť medzi ľudí na takéto zhromaždenia.
Hrnčiar, Andrej, podpredseda NR SR (2018-02-13):
Poslanec Matovič.
Danko, Andrej, podpredseda NR SR (2024-04-16):
Ďakujem. Vyhlasujem rozpravu za skončenú. Chce k rozprave zaujať stanovisko pán navrhovateľ? Nech sa páči.
P. Hrušovský, predseda NR SR: (2003-11-04):
(Hlasovanie.) 138 prítomných, 128 za návrh, 1 proti, 3 sa zdržali, 1 nehlasoval. Body zo spoločnej správy, tak ako ich uviedol pán spoločný spravodajca, sme prijali. Nech sa páči ďalej...
Pčolinský, Peter, podpredseda NR SR (2022-10-27):
Dobrý deň prajem. Vážené kolegyne, vážení kolegovia, otváram dnešný rokovací deň. O ospravedlnenie neúčasti na dnešnom rokovaní 75. schôdze Národnej rady Slovenskej republiky z dôvodu práceneschopnosti požiadali poslanci Ján Kerekréti a Miriam Šuteková. Vážené pani poslankyne, páni poslanci, otváram toto rokovanie a podľa schváleného programu pristúpime k prvému čítaniu o vládnom návrhu zákona, ktorým sa mení a dopĺňa zákon č. 583/2008 Z. z. o prevencii kriminality a inej protispoločenskej činnosti a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 1211, návrh na jeho pridelenie na prerokovanie výborom je v rozhodnutí č. 1277. Prosím teraz ministra vnútra Slovenskej republiky Romana Mikulca, aby vládny návrh zákona uviedol.
Štefanec, Ivan, poslanec NR SR (2012-06-21):
Ďakujem pekne, pani podpredsedníčka. Pán poslanec Matovič, jednak rast domáceho produktu znamená rast životnej úrovne, to po prvé. Je to základný predpoklad, že ľudia môžu mať viac pracovných miest, môžu mať lepšie platy. Keď zdôrazňujete rast súvisiaci s dlhom, chcem vám pripomenúť, že v roku 2000, ešte predtým, než sme boli v Únii, malo Slovensko vyšší dlh, ako má dnes. Čiže ten vývoj od roku 2004, odkedy sme vstúpili do Únie, svedčí o tom, že na Slovensku bol rast zdravý. Keď ste ale spomínali rok 2009, musím s vami súhlasiť, že v tom roku došlo k rekordnému nárastu zadlženia na Slovensku práve preto, na čo sme upozorňovali mnohokrát aj v tejto snemovni, že nám klesli príjmy o 2 mld. eur, ale vláda vtedajšia dostatočne nereagovala úspornými opatreniami. Toto dedičstvo musela riešiť minulá vláda a s týmto dedičstvom sa musí potýkať aj vláda súčasná. To je treba si uvedomiť takisto, keď hovoríme o všetkých ekonomických ukazovateľoch. Summa summarum, ale fakt, ktorý som zdôraznil, platí, že Slovensko je najrýchlejšie sa rozvíjajúca krajina od roku 2004 spomedzi všetkých európskych dvadsiatich siedmich krajín. A je dôležité si to uvedomiť aj pri rozhodovaní o tejto zmluve, pretože aj dnes sme pri rozhodovacom stole v Únii, pri rozhodovacom stole v eurozóne, aj od nás záleží, ako budú tieto kluby ďalej vyzerať. Ďakujem.
Jurinová, Erika, podpredsedníčka NR SR (2013-02-08):
Ďakujem pekne, pán poslanec. Na vaše vystúpenie registrujem šesť faktických poznámok, poslednú faktickú poznámku má pán poslanec Matovič. Nech sa páči, pani poslankyňa Horváthová.
B. Bugár, podpredseda NR SR: (2004-02-04):
L. Polka, poslanec: Ďakujem pekne, pán podpredseda. Chcel by som reagovať na niektoré úvahy a stanoviská pána poslanca Vavríka a opäť sa vrátiť k tomu môjmu procedurálnemu návrhu. Ten nevyplýva z toho, že by tu išlo o nejaké nedorozumenia, vecné, vecného charakteru, ale pozmeňujúce návrhy v tom počte, v ktorom boli podané, zásadným spôsobom menia až filozofiu tohto zákona. Ak vláda sa nevyjadrila, môžeme sa dostať do situácie, že v podstate ministra vnútra vtiahneme do situácie, že on bude musieť predložiť stanovisko vlády, a nechcel by som zažiť to, čo sa tu udialo pri schvaľovaní zákona o konflikte záujmov a ďalšieho nasledujúceho zákona z ministerstva spravodlivosti, alebo včerajšia skúsenosť s ministrom financií, ktorý mi na istú otázku v súvislosti s uplatňovaním DPH povedal: „Veď ste ten zákon schválili vy.“ Parlament predsa nemôže brať na zodpovednosť za nejaké zákony v tom zmysle, že sme mu to tu schválili. Tu schvaľuje pravá strana zákony, ktoré idú z vlády, a ľavá strana je v zásade proti, až na pár výnimiek. Ale v tomto zmysle ide o zákon, ktorý je prierezový, ktorý sa dotýka pôsobností a kompetencií Slovenskej informačnej služby, policajného zboru, možno ďalších inštitúcií, bezpečnostnej rady, vláda bude gestorom jeho vykonávania a teraz tu zostane zodpovednosť na ministrovi, aby prijal, alebo odmietol desiatky pozmeňujúcich návrhov, ktoré tu boli uplatnené. Detaily o tom, či v rámci súťaže o malého eštebáka sa prijmú, alebo neprijmú, či tam bude taká alebo onaká škola, sú skutočne detaily. Opakujem, týkajú sa možno dvoch - troch ľudí. Ale aj ktokoľvek z nich, keď je poškodený, bude sa tvrdo domáhať. Ale hlavne tie ustanovenia týkajúce sa zapojenia Národnej rady do nejakých odvolacích procesov a voľby riaditeľa, páni, poviem taký príklad - prečo by nemohla komisia Národnej rady rozhodovať o udelení alebo vydaní zbrojného preukazu?
Z. Horváth, poslanec: (2002-10-15):
I. Presperín, doterajší podpredseda NR SR: Alexej Ivanko. A. Ivanko, poslanec: Sľubujem. I. Presperín, doterajší podpredseda NR SR: Stanislav Janiš.
Jarjabek, Dušan, poslanec NR SR (2024-06-20):
Ďakujem. Ďakujem pekne. Len ak dovolíte, len dve vety ešte. Žiadam vyňať na samostatné hlasovanie vzhľadom na bod 14 podaného pozmeňujúceho návrhu. To je legislatívna pripomienka. A ešte by som poprosil potom hlasovať o všetkých týchto návrhoch spoločne, aby sme sa nezdržiavali. Myslím, že všetko som povedal, čo som povedať mal a, samozrejme, sa prihlásim do rozpravy v ďalšom kole. Ďakujem pekne.
V. Veteška, podpredseda NR SR: (2004-10-29):
Vyhlasujem rozpravu o týchto bodoch programu za skončenú. Pán minister, chcete sa vyjadriť k rozprave? Máte slovo, nech sa páči.
Šuca, Peter, poslanec NR SR (2014-03-19):
Ďakujem pekne za slovo, pán predsedajúci. Vážený pán minister, ctené dámy, vážení páni, dovoľte mi, aby som predniesol spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 321/2002 Z. z. o ozbrojených silách Slovenskej republiky v znení neskorších predpisov. Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením č. 994 z 28. januára 2014 pridelila vládny návrh zákona, ktorým sa mení a dopĺňa zákon č. 321/2002 Z. z. o ozbrojených silách Slovenskej republiky v znení neskorších predpisov, na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť ako gestorskému. Výbory prerokovali predmetný návrh zákona v stanovenej lehote. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 321/2002 Z. z. o ozbrojených silách Slovenskej republiky v znení neskorších predpisov (tlač 815), vyjadrených v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky predmetný vládny návrh zákona schváliť v znení schváleného pozmeňujúceho a doplňujúceho návrhu uvedeného v tejto správe. Gestorský výbor určil spoločného spravodajcu výborov Petra Šucu vystúpiť na schôdzi Národnej rady Slovenskej republiky k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru a predložiť Národnej rade Slovenskej republiky návrhy podľa § 81 ods. 2, § 83 ods. 4, § 84 ods. 2 a § 86 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Spoločná správa výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 321/2002 Z. z. o ozbrojených silách Slovenskej republiky v znení neskorších predpisov, v druhom čítaní bola schválená uznesením Výboru Národnej rady Slovenskej republiky pre obranu a bezpečnosť č. 143 na svojej 44. schôdzi. Ďakujem, pán podpredseda, skončil som, otvorte rozpravu.
Brocka, Július, poslanec NR SR (2011-10-11):
Nechcem sa nikoho dotknúť z predrečníkov. Pán kolega Chren, na to, čomu nerozumiete, stačí trojtýždňový kurz z politológie. Pánovi poslancovi Dostálovi. Pán kolega, prepáčte, o fiškálnej únii neskôr. A predpokladám, že budú aj nejaké konferencie, na ktorých ešte budeme môcť o tom diskutovať, ale my sme teraz na lodi, ktorá má možno veľké diery a môže sa potopiť, a radiť, že by ľudia mali z nej vyskočiť, nepovažujem za rozumné. A nie je v tejto chvíli ani podstatné to, že my sme v podpalubí a možno niekto na tej lodi má veľmi dobré miesto, dokonca aj dobrú stravu, aj lepší výhľad. Jednoducho my sme krízový manažment. Ak sa šestnásť, sedemnásť krajín dohodlo na spôsobe, ako to chcú riešiť, pán kolega, sedemnásť aj s našou vládou, tak jednoducho v tejto chvíli iné riešenie, lepšie, neexistuje. Pani poslankyňa Blahová, ja si dovolím vysloviť presvedčenie, že žiadna z krajín, tých šestnástich, ktoré doteraz už schválili euroval, že to nemá vo svojom programovom vyhlásení. A platí to isté o tom krízovom manažmente. Pánom poslancom zo Slovenskej národnej strany. Páni, Švantner, no my náš sen o vlastnej stoličke a hviezdičke na európskom nebi sme splnili. Samozrejme nie sami, aj s pomocou iných. Ale keď hovoríte o oddlžovaní bánk, no tak to bolo po divokej Mečiarovej privatizácii. Milý pán kolega, my zachraňujeme seba, Slovensko vôbec nie je za vodou, veď aj my si požičiavame na trhoch peniaze. Už len na prefinancovanie chodu štátu... (Prerušenie vystúpenia časomerom.)
Paška, Pavol, predseda NR SR (2013-02-12):
Ďakujem pekne. Vyhlasujem prestávku do 17.10 hodiny a budeme pokračovať v prerušenom rokovaní o návrhu poslancov na vydanie zákona č. 461 o sociálnom poistení. Je to tlač 363. Takže o 17.10 hodine budeme pokračovať. (Prestávka.) (Po prestávke.) Dámy a páni, vyhlasujem ešte 15-minútovú prestávku vzhľadom na to, že zasadá ústavnoprávny výbor k vládnemu návrhu zákona, ktorý prerokovávame v skrátenom legislatívnom konaní. Poprosím pani navrhovateľku ešte o chvíľu strpenia. Ďakujem pekne. (Pätnásťminútová prestávka.) (Po pätnásťminútovej prestávke.) Dámy a páni, ešte vás chvíľočku poprosím. Ešte stále som nedostal výsledok zo zasadnutia ústavnoprávneho výboru, takže ešte predĺžim prestávku do 17.35 hodiny. (Prestávka.) (Po prestávke.) Vážené panie poslankyne, vážení páni poslanci, dostal som informáciu, že ústavnoprávny výbor práve hlasovaním ukončil svoje zasadnutie, preto budeme pokračovať v rokovaní o prerušenom, v prerušenom rokovaní o bode programu, ktorým je návrh skupiny poslancov Národnej rady na vydanie zákona, ktorým sa mení zákon č. 461/2003 Z. z. o sociálnom poistení, je to tlač 363. Poprosím pani poslankyňu Moniku Gibalovú, ktorá je za navrhovateľov, aby zaujala miesto, a pána poslanca Jasaňa ako určeného spravodajca a do rozpravy sú ešte písomne prihlásení páni poslanci Jozef Mikloško a pán Marián Kvasnička, ak mám dobrú informáciu. Potom dám možnosť prihlásiť sa ústne. Nech sa páči, pán poslanec Mikloško. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 363.)